กินยาคุมมาเกือบ1ปีค่ะ แล้วก็หยุดกินไป ตอนที่กินเม็ดแป้งประจำเดือนมาปกติ ถัดมาอีกเดือนประจำเดือนมาแบบกระปิดกระปอย 3-4 วัน แล้วก็หายไปเกือบสองเดือนแล้วค่ะ จะเป็นอะไรมั้ยคะ?
สวัสดีค่ะ หากทานยาคุมกำเนิดจนครบ และได้มีประจำเดือนมา ก็ถือว่าปกติดี หลังจากนั้นเดือนถัดมา ได้มีประจำเดือนมา ก็แสดงว่ารังไข่ได้กลับมาทำงานเป็นปกติแล้ว แต่หากหลังนั้น ประจำเดือนหายไป 2 เดือน อาจเกิดจาก- การตั้งครรภ์ โดยหากได้มีเพศสัมพันธ์หลังหยุดทานยาคุม ก็จะมีโอกาสตั้งครรภ์ได้- การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด- มีการเจ็บป่วยไม่สบาย- มีน้ำหนักเพิ่มขึ้นเร็ว หรือมีโรคอ้วน- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ- มีพังผืดในโพรงมดลูก- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากได้มีเพศสัมพันธ์หลังหยุดทานยา ก็ควรตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ ควรรอดูประจำเดือนต่อไปก่อน หากไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ